Utanríkisráðuneytið hefur hætt eftirgrennslan sinni um hver hafi orðið afdrif Hauks Hilmarssonar , sem hvarf í Sýrlandi í febrúar á þessu ári í bardögum Kúrda gegn Tyrklandsher . Evu Hauksdóttur , móður Hauks , var ekki tilkynnt um þá ákvörðun áður en Guðlaugur Þór Þórðarson utanríkisráðherra upplýsti um hana á Alþingi í gær , þvert á yfirlýsingar ráðherrans . Guðlaugur Þór upplýsti þetta í fyrirspurnatíma á Alþingi í morgun . Þar sagði hann að allra leiða hefði verið leitað til að komast að því hver hafi orðið afdrif Hauks . Erfiðlega hafi gengið að afla upplýsinga en íslensk stjórnvöld hafi fengið staðfest eftir mörgum leiðum að þarlend stjórnvöld teldu Hauk af . Íslensk lögregluyfirvöld rannsaki þó málið sem mannshvarf . „ Ég hef gert allt sem í mínu valdi stendur “ „ Ég hef gert allt sem í mínu valdi stendur til að hjálpa til í þessu máli . [...] Það er mér til efs að stjórnvöld hafi gengið jafn langt í sambærilegu máli og við Íslendingar höfum gert , “ sagði Guðlaugur Þór í þinginu .